

CSORVÁS VÁROS ÖNKORMÁNYZATÁNAK   
JEGYZŐJE

5920 Csorvás, Rákóczi u. 17. Tel: 66/258-001 e-mail: pmh@csorvas.hu

**Előterjesztés**

**Csorvás Város Önkormányzata Képviselő-testületéhez a 2026. évi belső ellenőrzési terv jóváhagyására**

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (Mötv.) 119. § (3)-(6) bekezdései írják elő a helyi önkormányzatok belső kontrollrendszere működtetésének kötelezettségét. Ennek keretében a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

A jegyző köteles gondoskodni -a belső kontrollrendszeren belül- belső ellenőrzés működtetéséről, amelynek keretében gondoskodni kell a felügyelt költségvetési szervek ellenőrzéséről is. Az Mötv. 119.§ (5) bekezdése rendelkezik arról, hogy a helyi önkormányzat tárgyévre vonatkozó belső ellenőrzési tervét a Képviselő-testületnek a megelőző év december 31-ig kell jóváhagyni. Jelen esetben tehát a 2026. évi tervet 2025. december 31-éig.

Az államháztartásról szóló 2011. évi CXCV. törvény (Áht.) 70. § (1) bekezdésében foglaltak szerint:

„70. § (1) …az irányító szerv belső ellenőrzést végezhet:

1. az irányítása alá tartozó bármely költségvetési szervnél,
2. a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,
3. az irányító szerv által nyújtott költségvetési támogatások felhasználásával kapcsolatosan a kedvezményezetteknél és lebonyolító szerveknél, és
4. az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII törvény 1. § a) pontjában meghatározott köztulajdonban álló gazdasági társaságnál.”,

annak megállapítása céljából, hogy azok gazdálkodása, vagyonkezelése, nyilvántartásai és a mindezekhez kapcsolódó folyamatok megfelelnek-e a jogszabályi előírásoknak és a belső szabályzatoknak.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet (Bkr.) az értelmező rendelkezések körében meghatározza, hogy „a belső ellenőrzés független, tárgyilagos bizonyosságot adó és tanácsadó tevékenység, amelynek célja, hogy megállapításaival és javaslataival az ellenőrzött szervezet működését fejlessze és eredményességét növelje, az ellenőrzött szervezetet annak céljai elérése érdekében rendszerszemléletű megközelítéssel és módszertani útmutatások segítségével értékelje, illetve megállapításaival és javaslataival elősegítse az ellenőrzött szervezet irányítási és belső kontrollrendszerének hatékonyságát,”.

A belső ellenőrre vonatkozóan az Áht. „70. § (2) úgy rendelkezik, hogy: „A belső ellenőr bizonyosságot adó és tanácsadó tevékenysége keretében a jogszabályoknak és belső szabályzatoknak való megfelelést, a tervezést, gazdálkodást, és a közfeladatok ellátását vizsgálva megállapításokat és javaslatokat fogalmaz meg a költségvetési szerv vezetője részére. A belső ellenőr ezen túl más tevékenységbe nem vonható be.”

A belső ellenőr a tevékenységét a költségvetési szerv vezetőjének közvetlenül alárendelve végzi, és jelentéseit közvetlenül a költségvetési szerv vezetője részére küldi meg.

Az éves ellenőrzési terv elkészítésére vonatkozó szabályokat a Bkr. II. Fejezetének 15. alcím alatti rendelkezései tartalmazzák, melyek meghatározzák a költségvetési szerv vezetőjének ezzel kapcsolatos feladatait.

A belső ellenőrzési tervnek kockázatelemzés alapján felállított prioritásokon, és a belső ellenőrzés rendelkezésére álló erőforrásokon kell alapulnia. A belső ellenőrzés így tudja betölteni a funkcióját.

Ezen szempontok figyelembevételével készült a belső ellenőrzés 2026. évi ütemterve, melyet ezúton terjesztek mellékletként a Tisztelt Képviselő-testület elé.

**HATÁROZATI JAVASLAT**

**Csorvás Város Önkormányzata Képviselő-testületének**

**.../2025. (….…)**

**határozata**

Csorvás Város Önkormányzatának Képviselő-testülete Csorvás Város Önkormányzata 2026. évi belső ellenőrzési munkatervét a jelen határozat melléklete szerinti tartalommal hagyja jóvá.

Felelős: Dr. Kerekesné Dr. Mracskó Gyöngyi

Határidő: Értelem szerinti.

Csorvás, 2025. november 12.

Dr. Kerekesné Dr. Mracskó Gyöngyi jegyző



**Csorvás Város ÖNKORMÁNYZATA**

**2026. ÉVI**

**BELSŐ ELLENŐRZÉSI MUNKATERVE**

Összeállította: Haklik Józsefné

belső ellenőr

**Csorvás Város ÖNKORMÁNYZATA 2026. ÉVI BELSŐ ELLENŐRZÉSI MUNKATERVE**

Csorvás Város Önkormányzata 2026. évi *belső ellenőrzési munkaterve* a költségvetési szervek belső kontrollrendszeréről és belső ellenőrzéséről szóló 370/2011. (XII.31.) kormányrendelet (Bkr.), kiemelten is a Bkr. 31. §-ának rendelkezései, és a Pénzügyminisztérium által 2024. szeptember hónapban kiadott szakmai módszertani útmutató figyelembevételével készült.

A Bkr. 31. § (4) bekezdése szerint az ellenőrzési terv – többek között – tartalmazza:

* az ellenőrzési tervet megalapozó elemzések és a kockázatelemzés eredményének összefoglaló bemutatását,
* a tervezett ellenőrzések tárgyát,
* a tervezett ellenőrzések célját,
* az ellenőrizendő időszakot,
* az ellenőrzések típusát,
* az ellenőrzések tervezett ütemezését,
* az ellenőrzött szerv, illetve szervezeti egységek megnevezését,
* a tanácsadó tevékenységre tervezett kapacitást,
* a soron kívüli ellenőrzésekre tervezett kapacitást.

Csorvás Város Önkormányzata külső szolgáltatóval látja el a belső ellenőrzés körébe tartozó feladatokat, ezért a képzésre és egyéb tevékenységre fordított idő meghatározása nem releváns.

A terv a kockázatelemzés alapján felállított prioritásokon, és a rendelkezésre álló erőforrásokon alapul.

Az elemzések szintézise alapján a következő fő folyamatokban kell vizsgálni a kockázati tényezők szerepét, jelentőségét, súlyát és kezelésük alternatíváit:

Az önkormányzat költségvetésének egyensúlyban tartása.

Kötelezettségvállalások műveleti sorrendje és nyilvántartásai.

Költségvetés tervezése.

Beszámolási és jelentési kötelezettségek teljesítése.

Informatikai rendszer kialakítása.

Az eredendő és a kontrollkockázatok előzetes becslése és értékelése szerint kell meghatározni a belső kontrollrendszerek kockázati szintjét.

A fő folyamatokhoz rendelt kockázati tényezők két kritérium, a bekövetkezés valószínűsége, és annak a szervezetre gyakorolt hatása összevont értékelése alapján állítható rangsorba a következők szerint:

Bevételek realizálhatósági szintje.

Belső szabályozás komplexitása.

Kontrolltevékenységek működése.

A személyi változások hatásai.

A munkaterv az összevont kockázati prioritások mellett figyelembe veszi a belső ellenőrzés gyakorlatának szakmai szempontjait és tapasztalatait.

A magasabb kockázati fokozatba sorolt folyamatok rendszeres és következetes ellenőrzése hozzájárul a kockázatkezelés jogszabályban előírt hatékony és eredményes végrehajtásához.

**A tervezett ellenőrzések tárgya**

Az ellenőrzés tárgykörébe tartozik az önkormányzat működési feltételeinek, és a működtetésre fordított kiadások felhasználása szabályszerűségének vizsgálata, valamint az ezekhez kapcsolódó pénzügyi-számviteli bizonylatok szabályszerűségének, összefüggésének vizsgálata.

A kiemelt kockázati prioritás miatt az ellenőrzés megvizsgálja **Csorvás Város Önkormányzatánál** a **tárgyi eszközökkel való gazdálkodást.** A vizsgálat célja annak megállapítása, hogy a tárgyi eszközök kezelése, nyilvántartása és a hozzájuk kapcsolódó folyamatok megfelelnek-e a jogszabályi előírásoknak és a belső szabályzatoknak.

A 2026. évi ellenőrzés tárgykörébe tartozik a pénzeszközök külső szerv(ek) részére történő átadásának és az átadott pénzeszközökkel történő elszámolásnak az ellenőrzése.

Szintén az ellenőrzés tárgykörébe tartozik az önkormányzat és a nemzetiségi önkormányzatok gazdálkodása szabályszerűségének 2025. évi ellenőrzési megállapításaira tett intézkedések utóellenőrzése.

**A tervezett ellenőrzések célja és módszerei**

A 2026. évi belső ellenőrzési tervben *szabályszerűségi ellenőrzés, pénzügyi ellenőrzés, valamint utóellenőrzés* végrehajtása szerepel.

A *szabályszerűségi ellenőrzés* annak megállapítására irányul, hogy a vizsgált szervezet pénzkezelése megfelelően szabályozott-e, illetve, hogy a vonatkozó szabályozás a gyakorlatban érvényesül-e.

A *pénzügyi ellenőrzés* célja a szervezet pénzügyi elszámolásai, valamint az ezek alapjául szolgáló számviteli nyilvántartások ellenőrzése.

.

Az utóellenőrzésaz előzőek szerint végrehajtott ellenőrzések megállapításainak, a hozott intézkedések teljesítésének és azok hatásának vizsgálatát jelenti.

Az ismertetett célrendszerben vizsgálat tárgyát képezi, hogy érvényesül-e a szervezetben

* a működés és a gazdálkodás során a tevékenységek gazdaságos, hatékony és eredményes végrehajtása.
* a vizsgált szervezet milyen színvonalon teljesítette az elszámolási kötelezettségeit.

A Pénzügyminisztérium által 2022 szeptemberben kiadott szakmai módszertani útmutató ajánlása alapján, a soron kívüli ellenőrzések elvégzésére a rendelkezésre álló éves ellenőrzési erőforrás 10-30% -ának elkülönítése ajánlott. A 2026. évi ellenőrzési ütemtervben 15 %-ot képvisel a soron kívüli ellenőrzésre rendelkezésre álló időkeret.

A munkaterv mellékletei: 1. számú melléklet: Csorvás Város Önkormányzata 2026. évi belső ellenőrzési munkatervének részletes adatairól

2. számú melléklet: Csorvás Város Önkormányzata 2026. évi belső ellenőrzési munkatervének összefoglaló adatai

3. számú melléklet: Kockázatelemzési összesítő táblázat

Csorvás Város Önkormányzata 2026. évi belső ellenőrzési munkatervéhez

Csorvás, 2025. november 12.

**1. számú melléklet**

**Csorvás Város Önkormányzata** **2026. évi belső ellenőrzési munkatervének részletes adatairól**

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorszám** | **Az ellenőrzés tárgya** | **Az ellenőrzés célja, módszerei, ellenőrzendő időszak** | **Azonosított kockázati tényezők** | **Az ellenőrzés típusa** | **Az ellenőrzött szerv, szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (ellenőri nap)** |
| 1. | **Csorvás Város Önkormányzata és költségvetési szervei tárgyi eszközökkel való gazdálkodása** | **Ellenőrzés célja:** annak megállapítása, hogy a tárgyi eszközök kezelése, nyilvántartása, és a hozzájuk kapcsolódó folyamatok megfelelnek-e a jogszabályi előírásoknak és a belső szabályzatoknak.  **Ellenőrzés módszerei**:  dokumentumok tételes és mintavételes módszerrel történő értékelése, megfigyelés, információszerzés. Szabályzatok elemzése, nyilvántartások vizsgálata.  **Ellenőrzendő időszak**: 2025.július 1. - 2026. március 31. közötti időszak | Nem megalapozott adatszolgáltatás.  Szabálytalan elszámolások valószínűsége.  Állományba vételi bizonylatok hiánya.  Leltározás elmaradása. | Szabályszerűségi és pénzügyi ellenőrzés | **Csorvás Város Önkormányzata és költségvetési szervei** | 2026.I. félév | 11 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorszám** | **Az ellenőrzés tárgya** | **Az ellenőrzés célja, módszerei, ellenőrzendő időszak** | **Azonosított kockázati tényezők** | **Az ellenőrzés típusa** | **Az ellenőrzött szerv, szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (ellenőri nap)** |
| 2. | Pénzeszközök külső szerv(ek) részére történő átadásának és az azokkal való elszámolásnak az ellenőrzése. | Ellenőrzés célja: annak megállapítása, hogy a pénzeszközök külső szev(ek) részére történő átadása és az azokkal való elszámolás, valamint a hozzájuk kapcsolódó folyamatok kezelése, nyilvántartása megfelel-e a jogszabályi előírásoknak és a belső szabályzatoknak.  Ellenőrzés módszerei:  dokumentumok és számviteli nyilvántartások vizsgálata.  Ellenőrzendő időszak: 2025.január 1. - 2026. március 31. közötti időszak. | Támogatás nyújtására pályáztatás hiánya.  Elszámolás elmaradása.  Szabálytalan felhasználások valószínűsége. | Szabályszerűségi ellenőrzés | **Csorvás Város Önkormányzata** | 2026.II. félév | 5 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Sorszám** | **Az ellenőrzés tárgya** | **Az ellenőrzés célja, módszerei, ellenőrzendő időszak** | **Azonosított kockázati tényezők** | **Az ellenőrzés típusa** | **Az ellenőrzött szerv, szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (ellenőri nap)** |
| 3. | Az előző évben lefolytatott ellenőrzések utóellenőrzése. | **Ellenőrzés célja:**  annak megállapítása, hogy a 2025. évi ellenőrzés megállapításaira készített intézkedési terv végrehajtása megtörtént-e.  **Ellenőrzés módszerei:** értékelés, dokumentumok és nyilvántartások vizsgálata.  **Ellenőrzendő időszak:** 2025. év | Az intézkedési tervben foglaltak figyelmen kívül hagyása. | utóellenőrzés | Csorvás Város Önkormányzata  Csorvási Roma Önkormányzat  Csorvási Szlovák Önkormányzat | 2026. IV. negyedév | 4 |

|  |  |
| --- | --- |
| **Összesen:** | **20** |

**2. számú melléklet**

**Csorvás Város Önkormányzata 2026. évi belső ellenőrzési munkatervének összefoglaló adatai**

|  |  |  |  |  |  |
| --- | --- | --- | --- | --- | --- |
| **Ellenőrzés típusa** | **Ellenőri kapacitás**  **revizori nap** | **Db** | | | |
| **Magas prioritású** | **Közepes prioritású** | **Alacsony prioritású** | **Összesen** |
| **Rendszerellenőrzés** |  |  |  |  |  |
| **Pénzügyi ellenőrzés** | 11 | 1 |  | - | **1** |
| **Szabályszerűségi ellenőrzés** | 5 | 1 |  | - | **1** |
| **Informatikai rendszer ellenőrzés** |  |  |  |  |  |
| **Megbízhatósági**  **ellenőrzés** |  |  |  |  |  |
| **Utóellenőrzés** | 4 | 3 |  |  | 3 |
| **Tanácsadás** | 3 | ------- |  |  | ----------- |
| **Továbbképzésre fenntartott** | -------- | ------- | ---------- | ----------- | ----------- |
| **Soron kívüli ellenőrzésre tervezett** | 4 |  | ---------- | ----------- | ----------- |
| **Összesen** | **27** | **5** |  |  | **5** |

**3. számú melléklet**

**KOCKÁZATELEMZÉSI ÖSSZESÍTŐ TÁBLÁZAT**

**Csorvás Város Önkormányzata 2026. évi belső ellenőrzési munkatervéhez**

|  |  |  |  |  |
| --- | --- | --- | --- | --- |
| **Sor-szám** | **A kockázati tényezők megnevezése** | **Valószínűség prioritása** | **Hatás prioritása** | **Összesített kockázati**  **besorolása** |
| 1. | Jogszabályi változások hatása | magas | magas | magas |
| 2. | Bevételek realizálhatósági szintje | magas | magas | magas |
| 3. | Pénzügyi szabálytalanságok bekövetkezésének hatásai | alacsony | magas | közepes |
| 4. | Szervezeti változások hatásai | közepes | közepes | közepes |
| 5. | Belső szabályozás komplexitása | közepes | magas | közepes |
| 6. | Kontrolltevékenységek működése | közepes | magas | magas |
| 7. | Személyi változások hatásai | magas | magas | magas |
| 8. | Alkalmazott munkaerő képzettsége | magas | magas | magas |
| 9. | Tévedések bekövetkezése | alacsony | közepes | közepes |
| 10. | Csalás, korrupció | alacsony | magas | közepes |